2018. gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2013. gada 29. oktobra noteikumos Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”**

Izdoti saskaņā ar Publiskas personas finanšu līdzekļu un mantas izšķērdēšanas novēršanas likuma 6.3 panta otro daļu

Izdarīt Ministru kabineta 2013. gada 29. oktobra noteikumos Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (Latvijas Vēstnesis, 2013, 214. nr., 2014, 252. nr.) šādus grozījumus:

1. Aizstāt noteikumu tekstā vārdus “mājaslapā” un “mājaslapā internetā” ar vārdu “tīmekļvietnē”.

2. Izteikt 2. punkta ievaddaļu šādā redakcijā:

“2. Noteikumus nepiemēro, izņemot šo noteikumu 17., 18., 18.1 un 18.4 punktu, ja:”.

3. Papildināt noteikumus ar 2.17. apakšpunktu šādā redakcijā:

“2.17. nomā objektu, kura platība nepārsniedz 10 procentus no nomniekam sākotnēji iznomātās platības tajā pašā nekustamajā īpašumā. Šādā gadījumā nedrīkst radīt nepamatotus ierobežojumus iznomāšanas pretendentu konkurencei un nomas līgumu slēdz uz termiņu, kas nepārsniedz atlikušo noslēgtā nomas līguma termiņu. Visā nomas periodā kopējā papildus nomātā platība nedrīkst pārsniegt 50 procentus no nomniekam sākotnēji iznomātās platības tajā pašā nekustamajā īpašumā”.

4. Papildināt noteikumus ar 18.1, 18.2, 18.3, 18.4 un 18.5 punktu šādā redakcijā:

“18.1 Nomnieks (izņemot atvasināta publiska persona) mēneša laikā pēc nomas līguma noslēgšanas, izņemot šo noteikumu 2.2., 2.3., 2.4., 2.6. un 2.9. apakšpunktā noteikto gadījumu, valsts akciju sabiedrības “Valsts nekustamie īpašumi” tīmekļvietnē par nomas objektu, izmantojot Valsts nekustamā īpašuma informācijas sistēmas (datu) profilu (turpmāk – nekustamā īpašuma profils), norāda šādu informāciju:

18.11. sadaļā par nekustamo īpašumu – kadastra numurs;

18.12. sadaļā par zemes vienību (vienībām) un zemes vienības daļu (daļām) – kadastra apzīmējums;

18.13. sadaļā par būvi (būvēm) – kadastra apzīmējums;

18.14. sadaļā par nekustamā īpašuma pārvaldīšanu:

18.14.1. informācija par izmantoto platību, ko lieto uz nomas līguma pamata (norāda lietojuma tiesisko pamatu, līguma noslēgšanas datumu, līguma beigu datumu, nomas maksas apmēru), informācija par lietotāju (tajā skaitā juridiskas personas nosaukums, valsts iestādes darbinieku skaits būvē katra kalendārā gada pēdējā datumā);

18.14.2. nekustamā īpašuma pārvaldītājs, pilnvarotais pārvaldītājs un apsaimniekotājs (tajā skaitā juridiskas personas nosaukums/ fiziskas personas vārds, uzvārds, kā arī nodotā platība);

18.14.3. informācija par ieņēmumiem un izdevumiem, kas saistīti ar nekustamā īpašuma pārvaldīšanu (nomas maksas izdevumi, apakšnomas ieņēmumi (nomas maksa, papildus ieņēmumi no apakšnomniekiem), apsaimniekošanas izdevumi, nekustamā īpašuma nodoklis, apdrošināšanas izdevumi, komunālās izmaksas, remontdarbu un būvdarbu izdevumi u.c.).

18.2 Pēc šo noteikumu 18.11., 18.12. un 18.13. apakšpunktā minētās informācijas ievades nekustamā īpašuma profilā Valsts zemes dienests, izmantojot Nekustamā īpašuma valsts kadastra informācijas sistēmas datus, tiešsaistes režīmā nodrošina valsts akciju sabiedrību “Valsts nekustamie īpašumi” ar normatīvajos aktos, kas regulē valsts nekustamā īpašuma pārvaldīšanas principus un kārtību, noteikto nekustamā īpašuma profilam nepieciešamo informāciju, ja dati reģistrēti Nekustamā īpašuma valsts kadastra informācijas sistēmā, un aktualizē to līdz ar izmaiņu izdarīšanu Nekustamā īpašuma valsts kadastra informācijas sistēmā.

18.3 Pēc šo noteikumu 18.11. apakšpunktā minētās informācijas ievades nekustamā īpašuma profilā Tiesu administrācija, izmantojot Valsts vienotās datorizētās zemesgrāmatas sistēmas datus, tiešsaistes režīmā nodrošina valsts akciju sabiedrību “Valsts nekustamie īpašumi” ar normatīvajos aktos, kas regulē valsts nekustamā īpašuma pārvaldīšanas principus un kārtību, noteikto nekustamā īpašuma profilam nepieciešamo informāciju, ja nekustamais īpašums ierakstīts zemesgrāmatā, un aktualizē to līdz ar izmaiņu izdarīšanu Valsts vienotās datorizētās zemesgrāmatas sistēmā.

18.4 Nomnieks (izņemot atvasināta publiska persona) pārrauga nekustamā īpašuma profilā šo noteikumu 18.2 un 18.3 punktā minētās informācijas atbilstību esošai situācijai un šo noteikumu 18.1 punktā minēto informāciju aktualizē mēneša laikā no izmaiņām šo noteikumu 18.14.1. un 18.14.2. apakšpunktā minētajā informācijā un līdz kārtējā gada 31.janvārim par iepriekšējo kalendāro gadu aktualizē 18.14.3. apakšpunktā minēto informāciju.

18.5 Mēneša laikā pēc nomas līguma izbeigšanas, ja attiecīgā informācija netiek atjaunota, piekļuve nekustamā īpašuma profilam tiešsaistes režīmā tiek liegta un nekustamā īpašuma profils tiek pārvietots uz Valsts nekustamā īpašuma informācijas sistēmas datu arhīvu.”

5. Papildināt noteikumus ar 27. un 28. punktu šādā redakcijā:

“27. Valsts akciju sabiedrība “Valsts nekustamie īpašumi” līdz 2018. gada 31. decembrim izstrādā izmaiņas Valsts nekustamā īpašuma informācijas sistēmas programnodrošinājumā šo noteikumu 18.1 punktā norādītās informācijas ievadīšanai. Nomnieks (izņemot atvasināta publiska persona) šo noteikumu 18.1 punktā norādīto informāciju par nomas līgumiem, kas noslēgti līdz 2018. gada 31. decembrim Valsts nekustamā īpašuma informācijas sistēmā sākotnēji ievada līdz 2019. gada 1. februārim.

28. Šo noteikumu 18.1, 18.2, 18.3, 18.4 un 18.5punkts stājas spēkā 2019. gada 1. janvārī”.

Ministru prezidents Māris Kučinskis

Finanšu ministre Dana Reizniece-Ozola